A quatrena cruzata ye decisiva pa que os venecians prengan o control d'a Mar Echeya con a conquiesta de Creta. A lo mando de Bonifazio de Monferrato (1202), a cruzata no s'adreza a lo suyo obchectivo e s'esbarra ta Costantinoble, que ye saqueyata en (1204) y on posan a un emperador catolico (Balduín de Flandres). D'astí entadebant os venecians controlan a més d'a una gran part comercio mediterranio, as islas echeyas, as islas chonicas, Creta, (que ye poblata con colonias militars), o Peloponeso y una part de Tracia. Venecia establix relacions con China, alavez mandata por a dinastía Yuan, por meyación d'os chirmans Polo, que arriban en Pequín pasando por Asia Central. Venecia tien por rival a Chenova en a Mediterrania occidental, pero con tot e con ixo a moneda veneciana (o ducato, acunyato dende 1284) s'imposa como patrón monetario en totz os puertos mercants d'a Mediterrania. En 1381 os se produce a guerra de Chioggia entre Venecia y Chenova.